Boggelrugdolfyn | SouSA Consortium
Beskryf jou waarneming
Boggelrugdolfyne is lede van die genus Sousa. Hulle word gereeld naby die kus in klein groepies van minder as 10 dolfyne aangetref. Hulle is medium grootte, tot en met 2.5 m lank, en maklik herkenbaar aan hulle boggels, asook verlengde rugvinne. Die pektorale vinne is redelik klein en die stertvinne het 'n duidelike inkeping in die middel.
Taksonomie en verspreiding
Daar is bewyse van 4 verskillende spesies boggelrugdolfyne wêreldwyd; Die Sousa teussii (Atlantiese-boggelrugdolfyn) word aangetref in die Atlantiese oseaan vanaf Wes-Afrika, die S. sahulensis (Australiese-boggelrugdolfyn) word aangetref van Noordelike Australië tot Suid-Oos New Guinea, die S. chinensis (Stille Oseaan-boggelrugdolfyn) word aangetref van Myanmar (Burma) tot Suid-Oos Asië, en die S. plumbea (Indiese Oseaan-boggelrugdolfyn) word aangetref in die Indiese Oseaan van Suid-Afrika tot Myanmar (Burma).
Daar bestaan twee bevolkings boggelrugdolfyne, wat ietwat van mekaar verskil, in Suid-Afrika; een kom voor langs die oostelike kus van Valsbaai tot by Algoabaai, en 'n ander langs die kus van KwaZulu-Natal (noord van Mzamba).
Tans beskou Die Internasionale Unie vir die Bewaring van die Natuur en Natuurlike Hulpbronne (IUBN) rooilys van bedreigde spesies S. chinensis en S. plumbea as 'n enkele spesies en lys dit hulle as "Byna Bedreig" aangesien daar wereldwyd slegs 10,000 volwassenes voorkom. Alhoewel, as mens S. plumbea apart in ag neem, word die spesie as "Kwesbaar" geklassifiseer.
Na raming is daar minder as 1,000 individue in Suid-Afrikaanse waters oor. Gevolgelik, en as gevold van heelwat ander faktore, is hulle onlangs as "Bedreig" gelys op Suid-Afrika se eie Nasionale Rooilys van Bedreigde Spesies. Hulle word tans beskou as Suid-Afrika se mees bedreigde marine soogdier.
Aangesien boggelrugdolfyne naby aan die kus voorkom en vlakkerige water, meesal binne 400 meter van die kus af, verkies, is hulle habitat dikwels onder druk deur menslike bedreigings soos besoedeling, visserye en haainette.